Na podlagi Pravilnika o sofinanciranju obnove fasad in streh v zgodovinskem mestnem jedru Metlike (Uradni list RS, št. 9/2015, 34/2023, 27/2024 in 33/2024), Odloka o proračunu Občine Metlika za leto 2025 (Uradni list RS, št. 5/2025), Uredbe Komisije (EU) št. 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L, 2023/2831, 15.12.2023), Občina Metlika objavlja naslednji

**JAVNI RAZPIS**

**ZA SOFINANCIRANJE OBNOVE FASAD IN STREH V ZGODOVINSKEM MESTNEM JEDRU METLIKE ZA LETO 2025**

**Naziv in sedež podeljevalca sredstev:**

Občina Metlika, Mestni trg 24, 8330 Metlika, tel: 07/ 36 37 400, e-mail: obcina.metlika@siol.net

**Predmet javnega razpisa:**

Predmet javnega razpisa je dodelitev nepovratnih finančnih sredstev za obnovo fasad in streh na objektih v zgodovinskem mestnem jedru Metlike, ki je opredeljeno v veljavnem občinskem prostorskem načrtu. Območje zgodovinskega mestnega jedra je razvidno iz načrta, ki je priloga tega razpisa.

**Višina sredstev, ki se razpisujejo:**

Razpisanih je 12.000,00 EUR sredstev, ki so zagotovljena na proračunski postavki 16052 – sofinanciranje obnov stavbnega fonda v mestnem jedru.

**Rok za prijavo in način oddaje vlog:**

Vloge s predpisano dokumentacijo morajo biti dostavljene na naslov Občina Metlika, Mestni trg 24, 8330 Metlika **najkasneje do 30. 9. 2025**. Pri oddaji priporočene pošte po pošti, se za datum pravočasne oddaje šteje datum poštnega žiga.

Vloge morajo biti oddane v zaprtih ovojnicah, opremljene z naslovom pošiljatelja in označene z oznako »Ne odpiraj – vloga za sofinanciranje fasad in streh«.

**Rok, v katerem bodo prijavitelji obveščeni o izidu prijave:**

Prijavitelji bodo o izidu prijave pisno obveščeni predvidoma v roku 15 dni od prejema popolne vloge.

**Prijavitelji:**

Prijavitelji po tem razpisu so lahko fizične in pravne osebe, ki so lastniki ali najemniki objektov na območju zgodovinskega mestnega jedra Metlika.

**Prijavitelj, ki je pridobil sredstva po Pravilniku o sofinanciranju obnove stavbne kulturne dediščine v Občini Metlika** (Uradni list RS, št. 23/18, 52/2022)**, za isti objekt ni upravičen do sofinanciranja na podlagi predmetnega razpisa.**

V primeru etažnih lastnikov lahko prijavo za sofinanciranje oddajo le vsi etažni lastniki oz. najemniki oziroma v njihovem imenu upravnik stavbe ali druga fizična oziroma pravna oseba z ustreznim pooblastilom.

V primeru, da je prijavitelj najemnik objekta, je treba predložiti soglasje lastnika, da soglaša z obnovo.

**Pogoji, ki jih morajo izpolnjevati prijavitelji:**

Prijavljena investicija mora biti skladna s prostorskimi akti občine (Odlok o občinskem prostorskem načrtu Občine Metlika (Ur. l. RS, št. 22/2021)) in soglasji drugih pristojnih soglasodajalcev, v kolikor so potrebna.

Za prijavljeno investicijo morajo prijavitelji pridobiti:

* ustrezno dokumentacijo s strani Zavoda za varstvo kulturne dediščine Slovenije (projektni pogoji, soglasja ali dokument, da kulturnovarstveni pogoji niso potrebni);
* upravno dovoljenje (gradbeno dovoljenje), če je potrebno;
* predračunska vrednost predvidene investicije s popisom del, pripravljena s strani gospodarskega subjekta, registriranega za opravljanje tovrstnih dejavnosti.

Sofinancira se le celovita obnova fasade in/ali strehe objekta.

**Dodatni pogoji za prijavitelje, ki so gospodarski subjekti:**

Sredstva po tem javnem razpisu se gospodarskim subjektom dodeljujejo po pravilu de minimis in skladno z Uredbo Komisije (EU) št. 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L, 2023/2831, 15.12.2023).

V pravni podlagi, ki bo osnova za de minimis shemo mora biti navedeno ali razvidno da:

→ do de minimis pomoči niso upravičena podjetja iz **sektorjev**:

* primarne proizvodnje ribiških proizvodov in proizvodov iz akvakulture, opredeljene v členu 5, točki (a) in (b), Uredbe (EU) št. 1379/2013,
* predelave in trženje ribiških proizvodov in proizvodov iz akvakulture, kadar je znesek pomoči določen na podlagi cene ali količine proizvodov, nabavljenih ali danih na trg,
* primarne proizvodnje kmetijskih proizvodov iz seznama v Prilogi I k Pogodbi o ustanovitvi Evropske skupnosti,
* predelave in trženja kmetijskih proizvodov iz seznama v Prilogi I k Pogodbi v naslednjih primerih:

i. če je znesek pomoči določen na podlagi cene ali količine zadevnih proizvodov, ki so kupljeni od primarnih proizvajalcev ali jih zadevna podjetja dajo na trg,

ii. če je pomoč pogojena s tem, da se delno ali v celoti prenese na primarne proizvajalce

→ pomoč ne bo namenjena **izvozu** oz. z izvozom povezane dejavnosti v tretje države ali države članice, kot je pomoč, neposredno povezana z izvoženimi količinami, z ustanovitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo.

→ pomoč ne bo pogojena s **prednostno rabo domačih proizvodov** pred uvoženimi.

→ skupni znesek pomoči, dodeljen enotnemu podjetju ne bo presegel **300.000,00 EUR** v katerem koli triletnem obdobju, ne glede na obliko ali namen pomoči, ki se dodeli enotnemu podjetju s strani države članice.

→ **»enotno podjetje**« pomeni vsa podjetja, ki so med seboj najmanj v enem od naslednjih razmerij:

(a) podjetje ima večino glasovalnih pravic delničarjev ali družbenikov drugega podjetja;

(b) podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja;

(c) podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu;

(d) podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja sámo nadzoruje večino glasovalnih pravic delničarjev ali družbenikov navedenega podjetja.

Podjetja, ki so v katerem koli razmerju iz točk (a) do (d) prvega pododstavka preko enega ali več drugih podjetij, prav tako veljajo za enotno podjetje.

→ se upošteva **kumulacija pomoči**:

o pomoč de minimis se ne sme kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči.

o pomoč de minimis, dodeljena v skladu z Uredba Komisije (EU) št. 2023/2831, se lahko kumulira s pomočjo de minimis, dodeljeno v skladu z Uredbo Komisije (EU) št. 1408/2013 in (EU) št. 717/2014 do ustrezne zgornje meje iz člena 3(2) Uredbe Komisije (EU) št. 2023/2831.

o pomoč de minimis, dodeljena v skladu z Uredba Komisije (EU) št. 2023/2831 se lahko kumulira s pomočjo de minimis, dodeljeno v skladu z Uredbo Komisije (EU) št. 2023/2832

→ bo dajalec pomoči od prejemnika pomoči pred dodelitvijo sredstev pridobil pisno **izjavo** o:

1. vseh drugih pomočeh de minimis, ki jih je podjetje prejelo na podlagi te ali drugih uredb de minimis v zadnjem triletnem obdobju,

2. drugih že prejetih (ali zaprošenih) pomočeh za iste upravičene stroške

in zagotovil, da z dodeljenim zneskom pomoči »de minimis«, ne bo presežena zgornja meja de minimis pomoči ter intenzivnosti pomoči po drugih predpisih.

→ da bo dajalec pomoči pisno **obvestil prejemnika**:

o da je pomoč dodeljena po pravilu »de minimis v skladu z Uredbo Komisije (EU) št. 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L, 2023/2831, 15.12.2023)

o o znesku de minimis pomoči.

→ bo dajalec pomoči hranil **evidence** o individualni pomoči de minimis 10 let od datuma dodelitve pomoči.

V kolikor je prijavitelj gospodarski subjekt, mora imeti ob oddaji vloge na razpis plačane vse zapadle prispevke in davke.

**Merila za dodeljevanje sredstev in znesek sofinanciranja:**

Prijavljena investicija se oceni na osnovi meril, pri čemer se seštejejo doseženi odstotki sofinanciranja pri posameznih merilih.

Merila:

* Pomen objekta z vidika kulturne dediščine in arhitekturne vrednosti:
  + Kulturni spomenik 20 %
  + Objekt kulturne dediščine 15 %
  + Objekt se nahaja v območju varovanem 10 %  
    kot naselbinska kulturna dediščina
* Nevarnost fasade oziroma strehe objekta za okolico in mimoidoče:
  + Močno odpadanje ometa ali visoko tveganje odpadanja 20 %  
    kritine, ogrožena varnost stavbe
  + Delno odpadanje ometa ali luščenje zaključnega sloja 10 %  
    na posameznih mestih, močna onesnaženost fasade, tveganje  
    odpadanja kritine
* Prenova objekta glede na lego stavbe:
  + Obnova fasade ali strehe v vidnem polju z ulic CBE, 20 %  
    Ulica Na trg, Partizanski trg, Trg svobode, Mestni trg
  + Obnova fasade ali strehe v stranskih območjih 10 %  
    (Na Požeg, Na Obrh, Navratilova pot, Prečna pot, Strma pot,   
    Vinogradniška cesta)

Višina sofinanciranja je odvisna od ocene investicije v skladu z merili, pri čemer občina sofinancira do največ 50% vrednosti celovite obnove fasade in/ali strehe objekta (z vključenim davkom na dodano vrednost) in ne več kot 3.000,00 EUR na objekt.

V primeru, da je investicija izvedena v nižji vrednosti, kot je znašala predračunska vrednost, se vrednost dodeljenih sredstev temu ustrezno zniža.

**Obdobje upravičenih stroškov:**

Po tem razpisu se sofinancirajo stroški obnove fasad in streh, ki so nastali od 01. 12. 2024 do oddaje zahtevka za izplačilo dodeljenih sredstev, najkasneje do 30. 11. 2025.

**Navedba dokumentacija, ki mora biti priložena k elektronski vlogi:**

1. Vloga za dodelitev sredstev (Obrazec 1)
2. Dokazilo o lastništvu objekta, v kolikor lastništvo ni urejeno in razvidno iz zemljiške knjige.
3. V primeru, da je prijavitelj najemnik objekta, je treba predložiti soglasje lastnika, da soglaša z obnovo.
4. V primeru, da je prijavitelj upravnik stavbe oz. druga oseba, je treba priložiti ustrezno pooblastilo za zastopanje.
5. Kopija dokumentacije, pridobljene s strani Zavoda za varstvo kulturne dediščine Slovenije, za izvedbo obnove (npr. projektni pogoji, soglasje ali dokument, da kulturnovarstveni pogoji niso potrebni).
6. Kopija pridobljenega gradbenega dovoljenja, če je za predvideno investicijo potrebno.
7. Ponudba/predračun predvidene investicije s popisom del, pripravljena s strani gospodarskega subjekta, registriranega za opravljanje tovrstnih dejavnosti.
8. Potrdilo Finančne uprave Republike Slovenije o plačanih davkih in prispevkih (obvezno samo za prijavitelje, ki so gospodarski subjekti).
9. Parafiran ustrezen vzorec pogodbe o sofinanciranju (Obrazec 2 - za fizične osebe ali Obrazec 3 - za gospodarske subjekte).

**Način dodeljevanja sredstev prejemnikom:**

Komisija, ki jo imenuje županja, vloge odpira in obravnava po časovnem zaporedju prispetja, praviloma enkrat mesečno.

V primeru nepopolne vloge komisija prijavitelja pozove, da jo v določenem roku dopolni. Če prijavitelj vloge v navedenem roku ne dopolni, se vloga kot nepopolna zavrže.

Popolne vloge komisija oceni na podlagi meril za dodeljevanje sredstev, ki so opredeljena v tem javnem razpisu.

Na podlagi predloga dodelitve proračunskih sredstev, ki ga pripravi komisija, občinska uprava izda sklep o dodelitvi sredstev. Zoper navedeni sklep je možna pritožba županji občine.

Prijavitelj je po pravnomočnosti sklepa dolžan skleniti z občino pogodbo o sofinanciranju, v kateri se določijo medsebojna razmerja. Če se prijavitelj v tem roku ne odzove na poziv oziroma ne sklene pogodbe, se šteje, da je umaknil vlogo za pridobitev sredstev.

**Sredstva se dodelujejo prijaviteljem po vrstnem redu prispelih popolnih vlog do razdelitve proračunskih sredstev za leto 2025 za ta namen**.

**Določitev obdobja, v katerem morajo biti porabljena dodeljena sredstva:**

Dodeljena sredstva po tem razpisu morajo biti porabljena v proračunskem letu 2025, na podlagi pogodbe o sofinanciranju. Na prošnjo prijavitelja se lahko dodeljena sredstva izjemoma prenesejo v naslednje leto, vendar le v primeru višje sile (vreme, smrt, ipd.). Prenos sredstev je treba pogodbeno dogovoriti z aneksom k osnovni pogodbi.

**Nakazilo dodeljenih sredstev prijaviteljem:**

Prejemniki, ki jim bodo po tem razpisu dodeljena sredstva, so dolžni najkasneje do 30. 11. 2025 na Občino Metlika dostaviti zahtevek za izplačilo teh sredstev.

Zahtevku je potrebno priložiti:

* Izstavljen račun izvajalca, iz katerega je razviden celoten obseg investicije
* Potrdilo, iz katerega bo razvidno dejansko plačilo računa iz prejšnje alineje
* Fotografijo/fotografije o izvedbi obnove, ki je predmet sofinanciranja

**Račun** izvajalca se mora glasiti **na prijavitelja oz. prejemnika sredstev**.

V kolikor bodo zahtevku priložene kopije, bo prejemnik moral na morebitno zahtevo Komisije, ki je izvedla postopek po omenjenem razpisu, priložil originale na vpogled.

Dela morajo biti izvedena skladno z Odlokom o občinskem prostorskem načrtu Občine Metlika (Ur. l. RS, št. 22/2021) in pridobljenimi kulturnovarstvenimi pogoji oziroma soglasjem Zavoda za varstvo kulturne dediščine Slovenije, če jih zavod predpiše.

Pred izplačilom zahtevka bo Občina Metlika preverila zahtevek za izplačilo sredstev in namensko porabo dodeljenih sredstev. Za potrebe preveritve namenske porabe sredstev lahko občina od prejemnika sredstev zahteva tudi druga dokazila in podatke.

**Dodatne informacije:**

Za dodatne informacije o razpisu se obrnite na kontaktno osebo Severin Stepan (e-pošta: severin.stepan@metlika.si; tel.: 07/ 36 37 410)

**Priloga:**

* Območje zgodovinskega mestnega jedra Metlika

Številka: 351-51/2025

Datum: 03.06.2025

Martina Legan Janžekovič

županja Občine Metlika